*31 januar 2020*

**Referat fra møde med blokformænd den 30 januar kl.19.00, Havnehaven 57.**

**Steen Skovby-Wanda Klarlund Christensen-Kirsten Rasmussen-Joan Markmann-Randi Petersen-Bjarne Petersen. Referent Tommy Torndal**

**Dagsagsorden :**

**Blokformænd indkaldes til møde omkring blokkene. Den nye bestyrelse vil gerne have en drøftelse af arbejdet i blokkene og en drøftelse af de arbejdsbeskrivelser, som blokkene råder over.**

Alle blokke undtaget blok F var repræsenteret, blokken er uden blokformand. I det nye kalenderår er der afsat 3 arbejdsdage disse er: 17 maj ,22 august og 25 oktober kl.9.

Bestyrelsen ønsker at blokkene får lidt flere opgaver, som også kan udføres uden for arbejdsdagene. På længere sigt, kan vi måske have færre arbejdsdage.

**Blok K-blokformand Kirsten Rasmussen.**

Kirsten holder møde med andelshavere, 5 boliger og udfylder kalender hvor opgaven og ugerne figurerer. Opgaverne er typisk fra april til oktober. Opgaverne passer til beskrivelsen. Stor græsplæne-små bede og cykelstativer.

**Blok I-blokformand Joan Markmann.**

Joan holder møde med andelshavere. Plan fordeles. Opgaverne er: lille græsplæne og græs ved gavl slås. Affaldsrum og postkasser ordnes jævnligt. Elevator ordnes. Nye opgaver til blokken. Hæk imellem blok K og I klippes. Tagrender og riste ved udhuse ordnes. Gelænder på svalegang slibes let og olieres.

**Blok H-blokformand Wanda Klarlund Christensen.**

Wanda indkalder til møde med blokken og opgaver fordeles. Opgaverne er: græsslåning Stationsvej og to små græsplæner. To affaldsrum og postkasser ordnes jævnlig. Elevator ordnes. Gelænder slibes og olieres. Nye opgaver til blokken er: Rensning af tagrender og riste ved skure og klipning af ligusterhæk ved nr.61.

**Blok E-blokformand Bjarne Pedersen.**

Blokken har en plan for opgaverne og opgaverne fordeles på møde. Opgaverne er: græsslåning af lille græsplæne, ordning af elevator, slibning af gelænder og oliering. Klipning af hæk samt ordning af affaldsrum og postkasser. Nye opgaver er, rensning af tagrender og riste på blokkens skure. Lille hæk ved indkørsel klippes.

**Blok F-ingen blokformand.**

Blokken udfører blokarbejde, men bestyrelsen kender ikke planen. Opgaverne er: Slå græs mod Stationsvej, ordne affaldsrum og postkasser. Ordne tagrender og riste på egne skure. Let slibning og oliering af gelænder.

**Blok G-blokformand Randi Petersen.**

Randi indkalder til møde og laver en plan for opgaverne. Opgaverne fordeles på møde. Opgaverne er: græsslåning af to små græsplæner, slibning af gelænder og oliering, samt ordning af affaldsrum og postkasser. Nye opgaver er, rensning af tagrender og riste på blokkens skure. Klipning af hæk fra blok G til blok I (ved petangbane).

Der var forslag fremme om at der kunne etableres en bålplads ved blok K. Bedre skiltning ved indkørsler. Lave en plan for afhentning af haveaffald især ved blok F. Oplyse om storskraldsordning på vores hjemmeside. Skrive datoer for afhentning i referater og planche i storskraldsrummet. Indkøb af ny elplæneklipper, samt ekstra batteri. Maskinen bør købes i foråret.